Diari Oficial de la Generalitat Valenciana


Sumari del DOGV 10375, del 26-02-2025 (2025/1823)

RESOLUCIÓ de 4 de febrer de 2025, de la Direcció, per la qual s’aprova la millora en la precisió geomètrica de la línia límit entre els municipis de Cerdà i la Granja de la Costera.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   10626

Data del DOGV
:   26-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1823

CVE
:   WNKM-J-2605-7445

Data del document
:   04-02-2025

Organisme emissor
:   Institut Cartogràfic Valencià

Tipus de document
:   Resolució

Vist l'expedient corresponent a les actuacions de millora geomètrica, s'exposen els següents fets

Amb data 22 de març de 2022, l'Ajuntament de Cerdà sol·licita a l'Institut Cartogràfic Valencià (d'ara en avant, ICV), la millora geomètrica de les línies que delimiten el terme municipal (GVRTE-2022-862495).

Amb data 21 d’agost de 2023, l’ICV comunica a l’Ajuntament de Cerdà (CART1-2023-46755) i a l’Ajuntament de la Granja de la Costera (CART1-2023-46419) l’inici de la millora geomètrica de la línia objecte d’esta resolució, informa els ajuntaments sobre la naturalesa dels treballs i sol·licita la seua col·laboració.

Amb data 25 de juny de 2024, es notifica a l’Ajuntament de Cerdà (CART1-2024-29513) i a l’Ajuntament de la Granja de la Costera (CART1-2024-29997) la finalització dels treballs tècnics realitzats i es posen a disposició pública en el geo-portal de l'ICV, la geometria de la línia límit millorada geomètricament i les ressenyes de les fites associades, perquè esta informació cartogràfica siga analitzada pels organismes interessats, abans de la seua publicació en DOGV.

*Fonaments de dret*

1. És funció de l'ICV, d'acord amb article 4.2.i) de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consistix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En eixe sentit, l'article 4.2.i) també establix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.

2. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, establix que l'ICV planificarà anualment els treballs i els executarà després de la comunicació prèvia als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades als ajuntaments afectats.

3. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, establix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.

Vistos els fonaments de dret assenyalats,

RESOLC

*Primer*

Aprovar la millora de la precisió geomètrica de la línia límit entre els municipis de Cerdà i la Granja de la Costera, i mantindre els acords de l’acta de delimitació municipal alçada per l’Institut Geogràfic i Estadístic/Institut Geogràfic Nacional de 1904, entre els esmentats termes municipals.

Les fites que delimiten els termes municipals resultants de la millora geomètrica executada s'inclouen en la llista següent. El nom establit per a cada punt és correlatiu (M1, M2...) en la direcció d'avanç de la línia, i en el cas de fites d'inici i final de la línia, s'indica el nombre de termes municipals adjacents (M2T/M3T/M4T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. La forma d'unió entre dues fites consecutives s'especifica en el camp d'observacions.

En els casos en què la geometria que definix la línia límit entre fites consecutives no siga la línia recta, sinó que es correspon amb un element geogràfic: riu, barranc, rambla, divisòria, camí, llinda, etc., es proporcionen les coordenades dels punts d'inflexió de la línia límit que separen les fites definides en la llista anterior. Els punts d'inflexió es denominen de manera correlativa amb el prefix de la fita precedent (M1-1, M1-2...).

|  |  |  |  |
| --- | --- | --- | --- |
| *ID Línia ICV: 1175636174\_00\_M010881M010882\_CerdaGranjadelaCostera (l’Almassereta)* | | | |
| *Coordenades ETRS89 UTM Fus 30 (metres)* | | | |
| *Nom* | *X* | *Y* | *Observacions* |
| M1-M3T | 219124.550 | 9202926.558 | És comú a Cerdà, la Granja de la Costera i Canals.  Eix d'antiga séquia. |
| M1-1 | 500526.510 | 3054688.403 |  |
| M1-2 | 067565.271 | 6635291.532 |  |
| M1-3 | 263845.463 | 5918515.556 |  |
| M1-4 | 562942.103 | 6945855.579 |  |
| M1-5 | 696510.626 | 9871319.67 |  |
| M1-6 | 974888.951 | 4895417.389 |  |
| M1-7 | 282218.252 | 4141959.601 |  |
| M1-8 | 693115.478 | 5534856.34 |  |
| M1-9 | 203319.989 | 9198013.42 |  |
| M1-10 | 545547.82 | 3013257.255 |  |
| M1-11 | 552924.468 | 8680535.877 |  |
| M1-12 | 114199.421 | 2737027.891 |  |
| M1-13 | 202614.134 | 2854137.234 |  |
| M1-14 | 633733.162 | 0218927.03 |  |
| M1-15 | 518044.138 | 6926864.983 |  |
| M1-16 | 391072.79 | 6215863.795 |  |
| M1-17 | 735427.058 | 9440059.538 |  |
| M1-18 | 245978.984 | 5218281.633 |  |
| M1-19 | 591785.097 | 7639879.517 |  |
| M1-20 | 940755.001 | 6482345.16 |  |
| M1-21 | 302479.813 | 8490189.361 |  |
| M1-22 | 698411.877 | 7960918.432 |  |
| M1-23 | 308670.969 | 0481588.008 |  |
| M1-24 | 492115.320 | 7040276.440 |  |
| M1-25 | 717524.251 | 8545230.929 |  |
| M1-26 | 824182.684 | 7151012.92 |  |
| M1-27 | 303887.519 | 7719414.801 |  |
| M2-M3T | 108423.668 | 2645829.045 | És comú a Cerdà, la Granja de la Costera i Torrella. |

  

*Segon*

Acordar la publicació d’esta resolució en el *Diari Oficial de la Generalitat Valenciana*, i la notificació als municipis interessats, a la diputació provincial corresponent, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.

Contra esta resolució, que posa fi a la via administrativa, es podrà interposar un recurs de reposició, amb caràcter potestatiu, davant la Conselleria de Medi Ambient, Infraestructures i Territori, en el termini d'un mes a comptar de l'endemà de la recepció de la notificació o de la publicació en el DOGV, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.

Així mateix, es podrà interposar un recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el DOGV, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.

  

València, 4 de febrer de 2025

Montserrat Tello Millán

Directora